钦定古今图书集成/明伦汇编/氏族典/第334卷 > 刘藻
## 钦定古今图书集成/明伦汇编/氏族典/第334卷 > 刘藻

按《魏书刘藻传》：“藻字彦先，广平易阳人也。六世祖遐，
从司马叡南渡。父宗之，刘裕庐江太守。藻归国，赐爵
易阳子，擢拜南部主书。时北地诸羌作乱，朝廷患之，
以藻为太守。藻推诚布信，诸羌咸来归附。迁龙骧将
军、雍城镇将，有惠政。在镇八年，迁离城镇将。太和中，
改镇为岐州，以藻为岐州刺史，转秦州刺史。后车驾”
南伐，以藻为征卤将军。战败，徙平州。景明初卒。